અગાઉ માત્ર આગળની તરફ લટકતા હોય એ પ્રકારના હાર પહેરવામાં આવતાં. આજે પણ આપણે સહુ એ પ્રકારના હાર પહેરવાનું જ પસંદ કરીએ છીએ. જોકે, હવે આ હાલ આગળની તરફ તો લટકતાં હોય જ છે, પણ પીઠના ભાગે પણ ડીપ નૅક તરફ પણ તેની સેર લટકાવવાનો ટ્રેન્ડ પ્રચલિત બન્યો છે. એટલે કે પીઠના ભાગે પણ વિવિધ ડિઝાઇન અને પેટર્નવાળા હાર પહેરવાની ફેશન માર્કેટમાં ધૂમ મચાવી રહી છે. તેમાંય ખાસ કરીને ડીપ નૅક ધરાવતાં બ્લાઉઝ અને ગાઉનની સાથે આ રીતે બૅક જ્વેલરી પહેરવામાં આવી રહી છે.